
R E F E R A T   DE   A P R O B A R E
privind aprobarea Organigramei şi a Statului de funcţii pentru aparatul
 de specialitate al Primarului Municipiului Brad, precum și pentru 
instituţiile şi  serviciile publice locale din subordinea
 Consiliului Local al Municipiului Brad

		
	În prezent, Organigrama și Statul de funcții pentru aparatul de specialitate al Primarului Municipiului Brad, pentru instituțiile și serviciile publice locale din subordinea Consiliului Local al Municipiului Brad  conțin  145 de posturi aprobate prin Hotărârea Consiliului Local nr. 17/2025 din numărul maxim total de posturi de 155 comunicat de către Instituția Prfectului – Județul Hunedoara în anul 2024, după cum urmează:
           - 2 posturi demnitari (primar și viceprimar);
  	 - 1 post de secretar general – funcție publică specifică de conducere;
 - 6 posturi - funcții publice de conducere;
  	 - 72 posturi - funcții publice de execuție;
  	 - 5 posturi contractuale de conducere;
  	 - 59 posturi contractuale de execuție;
	Pe lângă cele 145 de posturi, la capitolul de cheltuieli bugetare prevăzut de art. III alin. (2) din O.U.G. nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, mai există 33 posturi finanțate la capitol bugetar 68.02 ”Asigurări și asistență socială”  și la capitol bugetar 66.02  ”Sănătate”,  la care se adaugă asistenții personali ai persoanelor cu handicap grav.
	Prin adresa nr. 4056/2025, înregistrată la Primăria Municipiului Brad sub nr. 28302/08.05.2025, Instituția Prefectului – Județul Hunedoara a comunicat numărul maxim total de posturi stabilit pentru Primăria Municipiului Brad, în conformitate cu prevederile O.U.G. nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, respectiv un număr maxim total de posturi de 153.
	Potrivit acestei adrese a fost recalculat numărul maxim de posturi prevăzut pentru serviciul public de poliție locală prin aplicarea prevederilor punctului 3 lit. a din Anexa nr. 1 la O.U.G. nr. 63/2010. Posturile prevăzute în cadrul acestui serviciu au fost recalculate în funcție de numărul de locuitori la nivelul unității administrativ – teritoriale (un post pentru fiecare 1.000 de locuitori), rezultând astfel un număr de 14 posturi față de cele 16 posturi prevăzute până în prezent.
În vederea respectării legislației în vigoare, precum și atingerii nivelului de performanță dorit și a eficientizării operaționale a serviciilor oferite de municipalitate cetățenilor pe care îi deservește, care să contribuie la creșterea eficacității operaționale a serviciilor interne/externe și ținând cont de recomandările din adresa nr. 4056/2025 a Instituției Prefectului – Județul Hunedoara,  propunem următoarele modificări:
-  desființarea funcției publice vacante de polițist local, clasa III, grad profesional superior, studii medii din cadrul Compartimentului Control Trafic Rutier – Serviciul Poliția Locală din aparatul de specialitate al Primarului Municipiului Brad de la poziția 99 a Statului de funcții;
- desființarea funcției publice vacante de polițist local, clasa I, grad profesional principal, studii superioare din cadrul Compartimentului Control Acces și Pază Obiective - Serviciul Poliția Locală din aparatul de specialitate al Primarului Municipiului Brad de la poziția 105 a Statului de funcții.
Modificările sus-menționate asupra Organigramei și a Statului de funcții pentru aparatul de specialitate al Primarului Municipiului Brad, pentru instituțiile și serviciile publice locale din subordinea Consiliului Local al Municipiului Brad (fără Direcția de Asistență Socială) conduc la modificarea numărului total de posturi față de structura aprobată în organigrama anterioară, rămânând un număr de 143 de posturi.
	În contextul celor de mai sus am inițiat prezentul proiect de hotărâre prin care am propus aprobarea Organigramei şi a Statului de funcţii pentru aparatul de specialitate al Primarului Municipiului Brad, precum și pentru instituţiile şi  serviciile publice locale din subordinea Consiliului Local al Municipiului Brad și îl supun spre dezbatere și aprobare plenului Consiliului Local al Municipiului Brad în forma prezentată.
	Am propus, de asemenea, ca, la data intrării în vigoare a prezentei hotărâri, abrogarea prevederilor Hotărârii Consiliului Local nr. 17/2025.
Invoc în susţinerea propunerii mele prevederile O.U.G. nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, ale art. XVII alin. (8) din Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările și completările ulterioare, ale art. LXIX din Ordonanța de Urgență a Guvernului nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare, ale Legii nr. 153/2017 privind salarizarea personalului plătit din fonduri publice, cu modificările și completările ulterioare, ale H.G. nr. 598/2024 pentru stabilirea salariului de bază minim brut pe ţară garantat în plată, ale art. 36 din Legea nr. 350/2001 privind amenajarea teritoriului și urbanismului, cu modificările și completările ulterioare, ale Legii nr. 53/2003 – Codul Muncii, republicată cu modificările şi completările ulterioare, ale art. 129 alin. (1), alin. (2) lit. a), alin. (3) lit. c),  din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

